**Muudatus nr 5**

23.11.2018 sõlmitud

üürilepingule nr Ü15293/18

KOKKULEPE ÜÜRILEPINGU MUUTMISEKS

**Riigi Kinnisvara AS**, registrikood 10788733, asukoht Tartu mnt 85, 10115 Tallinn (edaspidi nimetatud *üürileandja*), mida esindab volikirja alusel haldusteenuste direktor Karel Aasrand

ja

**Eesti Vabariik Tarbijakaitse ja Tehnilise Järelevalve Ameti kaudu,** registrikood 70003218, asukoht Endla tn 10a, 10142 Tallinn (edaspidi nimetatud *üürnik*), mida esindab 09.05.2022 käskkirja nr 1.4-1/22-106 alusel peadirektor Kristi Talving,

edaspidi eraldi või ühiselt nimetatud *pool* või *pooled*,

võttes arvesse, et:

1. poolte vahel on 23.11.2018 sõlmitud üürileping nr Ü15293/18(edaspidi nimetatud *leping*), mille kohaselt on üürnikul õigus kasutada **Tallinnas Endla 10a** asuvat üüripinda;
2. poolte vahel on 17.03.2022 sõlmitud lepingu lisa nr 6.3 „Parendustööde teostamise kokkulepe“ (edaspidi nimetatud *lisa nr 6.3*), mille kohaselt üürileandja teostab üüripinnal kokkulepitud mahus vajalikud ventilatsioonisüsteemi parendustööd (edaspidi nimetatud *tööd*);
3. valminud on lepingu lisa nr 6.3 alusel teostatud tööd, mis on 15.02.2024 sõlmitud aktiga üürnikule üle antud ning selgunud on tööde tegelik maksumus 280 236,97 (kakssada kaheksakümmend tuhat kakssada kolmkümmend kuus eurot ja üheksakümmend seitse senti) eurot ilma käibemaksuta, mille alusel fikseeritakse kapitalikomponendi makse alates 01.06.2023 – 15.01.2030;
4. seoses lepingu lisa nr 6.3 parendustööde valmimisega on pooled kokku leppinud, et alates 01.06.2023 suureneb ühes kuus remondikomponendi summa 113,20 euro võrra;
5. üürileandja on 08.03.2023 kirjaga teavitanud üürnikku lepingu tingimuste muutmisest alates 01.01.2024,

leppisid kokku alljärgnevas (edaspidi nimetatud *kokkulepe*):

1. Muuta **lepingu lisa nr 3 „Üür ja kõrvalteenuste tasu“** ja asendada see alates 01.06.2023 kokkuleppe lisaga nr 1.
2. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
3. Kokkulepe on koostatud ja allkirjastatud digitaalselt. Kokkulepe jõustub viimase digiallkirja andmise kuupäevast arvates.

**Kokkuleppe lisad:**

1. **Lisa nr 1** **– Lepingu lisa nr 3 - Üür ja kõrvalteenuste tasu**
2. **Lisa nr 2 – Lepingu lisa nr 6.3 lisa nr 1 „Tööde loetelu ja tegelik maksumus“**

**Üürileandja Üürnik**

*(allkirjastatud digitaalselt) (allkirjastatud digitaalselt)*

Karel Aasrand Kristi Talving

haldusteenuste direktor peadirektor

Riigi Kinnisvara AS Tarbijakaitse ja Tehnilise Järelevalve Amet